দুই সিটি করপোরেশনের তথ্য অনুযায়ী, এ বছর রাজধানী ঢাকায় ৪ লাখ ৭৫ হাজার কুরবানির পশু জবাই করা হয়েছে। এসব পশু রাজধানীর একটি স্থায়ী হাটসহ অস্থায়ী ১৬টি হাট থেকেই বেচা-কেনা হয়েছে। এর মধ্যে ৪ লাখ গরু-মহিষ ও ৭৫ হাজার ছাগল। সিটি করপোরেশনের গত বছরের তথ্যের সঙ্গে মিলিয়ে প্রতিটি গরু-মহিষের গড় মূল্য ৭০ হাজার টাকা ধরা হলে মোট ৪ লাখ পশুর মূল্য দাঁড়ায় ২ হাজার ৮০০ কোটি টাকা। ৭৫ হাজার ছাগলের গড় মূল্য ১০ হাজার টাকা করে ধরা হলে মোট হয় ৭৫ কোটি টাকা। সব মিলিয়ে এবছর দুই হাজার ৮৭৫ কোটি টাকার কুরবানি পশু বিক্রি হয়েছে। বিক্রিয় মূল্যের ৫ শতাংশ হারে ইজারাদার হাসিল আদায় করেছেন ১২৩ কোটি ৭৫ লাখ টাকা।